Ánde Somby

Ánde Somby (riegádan 12. beaivvi miessemánu 1958:s Buolbmágis Deatnu-gielddas) lea sámi girječálli, juoigi, musihkkár ja juridihkka vuosttašamanuensa. Son orru Romssas ja bargá Romssa Universitehtas.

2003 rájes lea son leamašan miellahttu Vajas-joavkkus, ja lea joavkku juoigi ja vokalistta. Son lea maiddái nubbi sápmelaš historjjás gii lea váldán doavttirgráda juridihkkas, 259 jagi maŋŋel ruoŧa lullisápmelačča Johan Jonæ.

Sus leat guokte máná; Lawra Westerfjell Somby (riegádan 15. beaivvi guovvamánus 1980:s) gii lei mielde Adjágas-joavkkus ja Anna Cicilie Kristine Somby (riegádan 16. beaivvi golggotmánus 1988:s).

Muđui son máhttá davvisámegiela, lullisámegiela, dárogiela, eaŋgalasgiela ja duiskkagiela.

Publikašuvnnat
Selektiv gjenfinning av bestemmelser i bygningslovgivningen, Almmuhuvvon Oslos 1987:s
Yoik and the Theory of Knowledge, Romssas 1995:s, teaksta lea eaŋgalasgillii
Overgangen fra homo sapiens sapiens til homo sapiens juridicus, Romssas 1997
Juss som Retorikk, árvvoštallojuvvon ja dohkkehuvvon doavttirpublikašuvdna Romssa Universitehtas njukčamánu 1999:s, almmuhuvvon girjin Tano-Aschehoug-lágádusas juovlamánu 1999:s
Rekruttering av samer til høyere utdanning og forskning, Momenter til en handlingsplan Romssas 1999:s
Når Høyesterett gjentar No pardon, Su nubbi geahččalanlogaldallan ovdal go válddii doavttirgráda, dollojuvvon 26. beaivvi guovvamánu 1999:s Romssa Universitehtas, maŋŋel lea divoduvvon ja almmuhuvvon artihkalin Retfærd-áigečállosis 1999:s nr 2. s. 19-31
De nordiske urfolkenes rettslige stilling, Oslos 1999:shttp://www.jus.uit.no/ansatte/somby/cvandeNOR.htm

Čujuhusat

Liŋkkat

http://www.cristin.no/as/WebObjects/cristin.woa/wa/personVis?type=PERSON&pnr=58571&la=no&instnr=186&action=sok

http://www.jus.uit.no/ansatte/somby/cvandeNOR.htm

http://www.jus.uit.no/ansatte/somby/dajanNOR.htm

Kategoriija:Riegádeamit 1958
Kategoriija:Sámi girječállit
Kategoriija:Sámi musihkkárat
Kategoriija:Juoigit